

**Wesley János Lelkészképző Főiskola**

#### Szociális munka szak

|  |  |  |  |
| --- | --- | --- | --- |
| Tantárgy kódja | **SMAV 556** | | |
| Tantárgy elnevezése | **Pénzügyi önismereti tréning: „Többet érsz!”** | | |
| Tantárgy oktatójának neve | **Jakab Gyöngyi** | Beosztása, tudományos fokozata | **óraadó tréner** |
| Tantárgy óraszáma | **nappali tagozaton 2 tanóra/ hét**  **levelező tagozaton 12 tanóra/félév** | | |
| Tanóra típusa | **tréning** | | |
| Meghirdetési időszak | **tavaszi félév** | | |
| Kreditszám | **2 kredit** | | |
| A tantárgy célja | A hallgató megismeri saját pénzügyi személyiség típusát, tudatosítja lelki viszonyulását a pénzhez, a saját boldogulását akadályozó gátakat, a fejlődését segítő technikákat.  Életrevaló képességekre (mint pl. önismeret, önbizalom, önmenedzselés) tanít, a tudatos, hatékony életvitelre készít fel. | | |
| Szükséges előtanulmányok, feltételezett tudásanyag | Nem szükséges. | | |
| Fejlesztendő kompetenciaterületek | **a)**   **tudása**   * Ismeri és értelmezi az emberi szükségleteket, a társas viselkedés pszichológiai tényezőit, az emberek és a környezetük közötti interakciókat. * Ismeri a szociális munka beavatkozásra, együttműködések kialakítására, szociális problémák megelőzésére és kezelésére felhasználható módszereit, eljárásait.   **b)**   **képességei**   * Képes szükségletfelmérésre, proaktív magatartásra, az életminőséget javító fejlődésre, az egyén és környezete közötti folyamatoknak, kölcsönhatásoknak, problémáknak holisztikus elemzésére. * Nyitott a szakmai továbbképzés formáira, önállóan és felelősen törekszik az önismeret, az önértékelés, az önreflexió, a kommunikáció és a szakmai módszerek fejlesztésére. * Elfogadja és a gyakorlatban is megvalósítja az egészségmegőrző szemléletet és életvitelt. | | |
| Tantárgyi leírás | **Szakmánk gyakorlásához feltétlen szükséges saját életünk kompetens és eredményes vezetése.**  **Ennek egyik hatékony eszköze, a hozott mintáink, szokásrendszerünk felülvizsgálata, újraszocializálása, ha szükséges új attitűdök kialakítása, a saját személyiségünk fejlesztése.**  **A mélyebb önmegismerésünk, az önbizalmunk erősítése, az asszertív érdekérvényesítésünk és a pénzkezelési szokások mind tanulható, életrevaló képességek.**  Általános áttekintést ad az önismeret területéről, részletesen elemzi a pénzügyi önismeretet, annak rendszerét és alkalmazhatóságát, a személyes pénzmenedzsmentre tanít.  **Az elméletet a gondolkodás és viselkedés gyakorlati modellje teszi élményszerűvé, hatékony kommunikációs elemekkel, saját élménnyel, szituációs gyakorlatokkal, tesztekkel, önismereti feladatokkal.**  **Tematika:**  ***„Többet érsz”***  Bevezetés: a pénzhez való viszonyulásunk, saját kultúrkörünkben.  *Reális énkép és önismeret.*  Szocializációs okok.  A kapott és szerzett minták rendszere, viszonya és feldolgozása.  Társadalmi tükör.  *Alapvető pénzügyi személyiségtípusok.*  Szokáskondicionálás.  Életvitel.  *Paradigmaváltás és alapelvek.*  A választás szabadsága, pro- és reaktivitás.  Háztartásvezetési gyakorlat.  *Az önmenedzselés marketing fogásai.* | | |
| Kötelező és ajánlott irodalom | Ajánlott: Mérő László: A pénz evolúciója, Tercium kiadó 2004.  .Olivia Mellan: Barátságban a pénzzel, Helikon kiadó,1997.  Aronson E.: A társas lény, Akadémiai kiadó, 2008.  Ulbert József – Csanaky András: Kockázatészlelés és kockázati magatartás, (Közgazdasági Szemle, 2004. március 235-258. o.)  Komáromi György: A behavioral finance-tól a pénzügyi viselkedéstanig, Doktoranduszok Fóruma, 2000.  Hunyadi György –Székely Mózes: Gazdaságpszichológia, Tercium kiadó. 2007 | | |
| Ismeretek ellenőrzésének módja | **A tantárgy sikeres lezárásának feltételei:**  **- órákon való online részvétel (minimum 75%)**  **- órai aktivitás, referáló munka.**  **A tantárgy értékelése, az utolsó alkalommal megajánlással történik. (jól megfelelt – megfelelt - nem felelt meg)** | | |
| Tantárgy tárgyi követelményei | **Távoktatás révén online kapcsolódás, elérhetőség.** | | |